২৫ ডিসেম্বর রবিবার অদ্য ৩.৩০ ঘটিকার সময় বান্দরবানে রাজপূর্ণ্যহ মেলায় বেড়াতে আসা এক মারমা কিশোরীকে গণধর্ষনের প্রতিবাদে চিহ্নিত কাজল বড়–য়া ও তার গংদের গ্রেপ্তার পূর্বক দৃষ্টান্তমূলক শাস্তির দাবিতে চট্টগ্রাম নগরীতে বিক্ষোভ মিছিল ও সমাবেশ করেছে পাবর্ত্য চট্টগ্রামের তিন সংগঠন গণতান্ত্রিক যুব ফোরাম, পাহাড়ি ছাত্র পরিষদ ও হিল উইমেন্স ফেডারেশন চট্টগ্রাম মহানগর শাখার উদ্যোগে অনুষ্ঠিত হয়। উক্ত মিছিলটি চেরাগী মোড় হতে শুরু হয়ে নন্দন কানন ডিসি হিল মোড় ঘুরে প্রধান প্রধান সড়ক প্রদক্ষিণ করে প্রেসক্লাবে এসে এক সংক্ষিপ্ত সমাবেশের মাধ্যমে শেষ হয়। উক্ত সমাবেশে সভায় গণতান্ত্রিক যুব ফোরাম নগর শাখার সহ-সভাপতি শুভ চাকের সভাপতিত্বে পাহাড়ি ছাত্র পরিষদের নগর শাখার সাধারণ সম্পাদক জিকো চাকমার সঞ্চালনায় বক্তব্য রাখেন হিল উইমেন্স ফেডারেশনের নগর শাখার আহ্বায়ক জুলেখা চাকমা। আরও বক্তব্য রাখেন নগর শাখার পাহাড়ি ছাত্র পরিষদের সাংস্কৃতিক বিষয়ক সম্পাদক কলিন্স চাকমা ও হিল উইমেন্স ফেডারেশনের সদস্য সচিব নগর শাখার রিতা চাকমা প্রমুখ।